b"\n_START_ARTICLE_\nVerein f\xc3\xbcr Rasenspiele Mannheim\n_START_SECTION_\nHist\xc3\xb2ria\n_START_PARAGRAPH_\nEl club va n\xc3\xa9ixer l'any 1911 per al fusi\xc3\xb3 del Mannheimer FG 1896, Mannheimer FG 1897 Union, i FC Viktoria 1897 Mannheim. Aquests clubs van ser fundadors de la DFB, l'any 1900. El VfR guany\xc3\xa0 la Kreisliga Odenwald el 1922 i la Bezirksliga Rhein el 1925. A partir de 1933, amb la reorganitzaci\xc3\xb3 del futbol que f\xc3\xa9u el Tercer Reich entr\xc3\xa0 a la Gauliga Baden, campionat que guany\xc3\xa0 els anys 1935, 1938, 1939, 1943 i 1944. Despr\xc3\xa9s de la Guerra particip\xc3\xa0 en la Oberliga S\xc3\xbcd, i el 1949 arrib\xc3\xa0 el seu major \xc3\xa8xit quan es proclam\xc3\xa0 campi\xc3\xb3 d'Alemanya en derrotar a la final al Borussia Dortmund. Posteriorment el club particip\xc3\xa0 en el campionats regionals i malgrat les dificultats econ\xc3\xb2miques refus\xc3\xa0 fusionar-se amb l'altre club de la ciutat, el Waldhof Mannheim, els anys 1998 i 2003."